Gerugte oor beurtkrag is fopnuus, sê EskomArgieffoto Eskom het Saterdagaand boodskappe op sosiale media verwerp dat beurtkrag Sondag sal plaasvind. “Eskom wil graag lede van die publiek waarsku dat boodskappe wat die ronde doen op sosiale media oor beurtkrag wat Sondag, 18 Junie, vir ses ure gaan plaasvind, vals en moedswillig is,” het die kragvoorsiener in ŉ verklaring gesê. “Eskom bedryf ŉ stabiele kragstelsel met ŉ surplus kapasiteit van tussen 3 000 MW en 4 000 MW op ŉ daaglikse basis. Eskom het die afgelope 22 maande nie enige beurtkrag geïmplementeer nie en ons beplan ook nie enige beurtkrag in die toekoms nie.”